CELEX: 32015R1472
Language: el
Date: 2015-08-26 00:00:00
Title: Εκτελεστικός κανονισμός (ΕΕ) 2015/1472 της Επιτροπής, της 26ης Αυγούστου 2015, για την τροποποίηση του παραρτήματος I του κανονισμού (ΕΚ) αριθ. 866/2004 του Συμβουλίου για το καθεστώς βάσει του άρθρου 2 του πρωτοκόλλου αριθ. 10 της πράξης προσχώρησης

28.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 225/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1472 ΤΗΣ ΕΠΙΤΡΟΠΉΣ
   της 26ης Αυγούστου 2015
   για την τροποποίηση του παραρτήματος I του κανονισμού (ΕΚ) αριθ. 866/2004 του Συμβουλίου για το καθεστώς βάσει του άρθρου 2 του πρωτοκόλλου αριθ. 10 της πράξης προσχώρησης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το πρωτόκολλο αριθ. 10 για την Κύπρο της πράξης περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση (1),
   Έχοντας υπόψη τον κανονισμό (ΕΚ) αριθ. 866/2004 του Συμβουλίου, της 29ης Απριλίου 2004, για το καθεστώς βάσει του άρθρου 2 του πρωτοκόλλου αριθ. 10 της πράξης προσχώρησης (2), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 866/2004 του Συμβουλίου περιλαμβάνει κατάσταση των σημείων διέλευσης από τα οποία πρόσωπα και εμπορεύματα μπορούν να διασχίζουν τη γραμμή μεταξύ των περιοχών που τελούν υπό τον αποτελεσματικό έλεγχο της κυβέρνησης της Κυπριακής Δημοκρατίας και των περιοχών οι οποίες βρίσκονται εκτός αυτού του αποτελεσματικού ελέγχου.
            
         
               (2)
            
            
               Μετά από συμφωνία για το άνοιγμα νέων σημείων διέλευσης στη Δερύνεια και στη Λεύκα-Απλίκι, επιβάλλεται η αναπροσαρμογή του παραρτήματος I.
            
         
               (3)
            
            
               Η κυβέρνηση της Κυπριακής Δημοκρατίας συμφώνησε στην εν λόγω αναπροσαρμογή.
            
         
               (4)
            
            
               Διενεργήθηκαν σχετικές διαβουλεύσεις με το Τουρκοκυπριακό Εμπορικό Επιμελητήριο,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 866/2004 αντικαθίσταται από το ακόλουθο κείμενο:
   
      
         «ΠΑΡΑΡΤΗΜΑ I
         Κατάλογος των σημείων διέλευσης του άρθρου 2 παράγραφος 4
         
                     —
                  
                  
                     Άγιος Δομέτιος
                  
               
                     —
                  
                  
                     Αστρομερίτης — Ζώδειας
                  
               
                     —
                  
                  
                     Κάτω Πύργος — Καραβοστάσι
                  
               
                     —
                  
                  
                     Κάτω Πύργος — Κόκκινα
                  
               
                     —
                  
                  
                     Κόκκινα — Παχιά Άμμος
                  
               
                     —
                  
                  
                     Ledra Palace
                  
               
                     —
                  
                  
                     Οδός Λήδρας
                  
               
                     —
                  
                  
                     Λεύκα — Απλίκι
                  
               
                     —
                  
                  
                     Δερύνεια».
                  
               
   
   Άρθρο 2
   Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Αυγούστου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 236 της 23.9.2003, σ. 955.
   
      (2)  ΕΕ L 161 της 30.4.2004, σ. 128.